**DĖL ROKIŠKIO KRAŠTO MUZIEJAUS VIDAUS STRUKTŪROS PERTVARKYMO IR STRUKTŪROS PATVIRTINIMO**

2023 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Rokiškio rajono savivaldybės tarybos 2023 m. rugsėjo 28 d. sprendimu Nr. TS-282 „Dėl sutikimo reorganizuoti Rokiškio turizmo informacijos centrą, prijungiant jį prie Rokiškio krašto muziejaus“ ir ir atsižvegdama į Rokiškio rajono savivaldybės mero 2023 m. lapkričio 7 d. potvarkį Nr. MV-456 „Dėl teikimo patvirtinti Rokiškio krašto muziejaus nuostatus ir struktūrą“, Rokiškio rajono savivaldybės taryba n u s p r e n d ž i a:

1. Pertvarkyti Rokiškio krašto muziejaus vidaus struktūrą ir įsteigti struktūrinį padalinį – Rokiškio turizmo informacijos centrą.

2. Patvirtinti Rokiškio krašto muziejaus struktūrą (pridedama).

3. Nustatyti, kad šis sprendimas įsigalioja 2024 d. sausio 1 d.

4. Pripažinti netekusiu galios Rokiškio rajono savivaldybės tarybos 2023 m. birželio 29 d. sprendimu Nr. TS-214 „Dėl Rokiškio krašto muziejaus struktūros patvirtinimo“.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO KRAŠTO MUZIEJAUS VIDAUS STRUKTŪROS PERTVARKYMO IR STRUKTŪROS PATVIRTINIMO**

**AIŠKINAMASIS RAŠTAS**

*2023-11-30*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projekto tikslas ir uždaviniai – pertvarkyti Rokiškio krašto muziejaus vidaus struktūrą ir įsteigti struktūrinį padalinį – Turizmo informacijos centrą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2023 m. rugsėjo 28 d. sprendimu Nr. TS-282 pritarus savivaldybės biudžetinės įstaigos Rokiškio turizmo informacijos centro reorganizacijai prijungiant prie Rokiškio krašto muziejaus, nuo 2024 m. sausio 1 d. keičiama Rokiškio krašto muziejaus vidaus struktūra, bus įsteigtas struktūrinis padalinys – Rokiškio turizmo informacijos centras ir patvirtinama nauja struktūra.Sprendimu panaikinamas nebeaktualus teisės aktas: Rokiškio rajono savivaldybės tarybos 2023 m. birželio 29 d. sprendimas Nr. TS-214 „Dėl Rokiškio krašto muziejaus struktūros patvirtinimo“. |
| 3. | Laukiami rezultatai | Patvirtinta aktualius įstaigos valdymo procesus atitinkanti vidaus struktūra.  |
| 4.  | Lėšų poreikis ir šaltiniai | Papildomų lėšų nereikės. |
| 5.  | Antikorupcinis sprendimo projekto vertinimas | Nėra |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono savivaldybės mero 2023 m. lapkričio 7 d. potvarkis Nr. MV-456 „Dėl teikimo patvirtinti Rokiškio krašto muziejaus nuostatus ir struktūrą“.Su Rokiškio krašto muziejaus struktūros projektu iki reorganizacijos pabaigos bus supažindinti Rokiškio turizmo informacijos centro darbuotojai, Rokiškio krašto muziejaus taryba ir darbuotojų atstovai, Rokiškio rajono savivaldybės kultūros ir turizmo taryba. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |